1. pielikums

Konkursa nacionālās atlasesnolikumam

 

**EIROPAS PADOMES AINAVU KONVENCIJA**

**EIROPAS PADOMES AINAVAS BALVA**

*2025-2026*

**Konkursa “Eiropas Padomes Ainavas balva” 9. sesijas**

*Latvijas nacionālās atlases*

**PIETEIKUMA VEIDLAPA**

***Eiropas Padomes Ainavas balva*** *- Eiropas Padomes goda apbalvojums diploma veidā, kas apliecina vietējās pašvaldības, vai to apvienību darbības plānu vai pasākumu ieviešanu, vai arī ievērojamus valsts un nevalstisko organizāciju ieguldījumus, lai nodrošinātu ilgtspējīgu ainavu aizsardzību, pārvaldību un/vai plānošanu[[1]](#footnote-1).*

*Konkurss „****Eiropas Padomes Ainavas balva****” (turpmāk - Konkurss) – iniciatīva, kuru saskaņā ar Eiropas ainavu konvencijas 11. pantu reizi divos gados rīko Eiropas Padomes ģenerālsekretariāts, lai piešķirtu Eiropas Padomes Ainavas balvu[[2]](#footnote-2).*

*Latvijas nacionālā atlase – konkurss, kuru atbilstoši Eiropas ainavu konvencijai, Eiropas Padomes rezolūcijai CM/res(2008)3 un Viedās administrācijas un reģionālās attīstības ministrijas (turpmāk - VARAM) nolikumam reizi divos gados organizē VARAM, lai Konkursa kārtējai sesijai izvirzītu Latvijas pārstāvi.*

*Latvijas nacionālās atlases mērķis ir veicināt sabiedrības izpratnes veidošanos par Latvijas ainavu vērtību un mainību, kā arī sabiedrības lomu ainavu attīstībā, apzinot labāko pieredzi ainavu aizsardzībā, kopšanā un pārvaldībā, kas gūta, gan īstenojot praktiskus pasākumus, gan uzlabojot ainavu pārvaldību, tostarp pētniecību un plānošanu.*

*Latvijas nacionālās atlases uzdevumi - katrā plānošanas reģionā identificēt labās prakses piemērus ainavu aizsardzībā, kopšanā un pārvaldībā, t.sk. pētniecībā un plānošanā un popularizēt tos, kā arī noteikt Latvijas pārstāvi līdzdalībai Konkursa sestajā sesijā.*

*Nacionālajā atlasē aicinātas piedalīties Latvijas pašvaldības, to apvienības, valsts institūcijas un nevalstiskās organizācijas, kas ir devušas ieguldījumu ainavu aizsardzībā un pārvaldībā, t.sk. plānošanā un praktisku pasākumu īstenošanā. Pašvaldības, valsts institūcijas un nevalstiskās organizācijas var pieteikt arī juridisko un privātpersonu īpašumos īstenotus projektus, ja tie atbilst pašvaldību un attīstības plānošanas dokumentiem vai valsts institūciju kopīgiem projektiem un ieteikumiem.*

*Pieteikt var īstenotus projektus/iniciatīvas ar reāli uztveramu ieguldījumu ainavu aizsardzībā, pārvaldībā un/vai plānošanā (piemēram, rekultivācijas, publiskās ārtelpas labiekārtojuma projekti, pētījumi, ainavu plāni vai publiskas kampaņas, iesaistot sabiedrību), kas kalpotu par piemēru ainavu kvalitātes uzlabošanai arī citās pašvaldībās un Eiropas ainavu konvencijas dalībvalstu teritorijās. Lai novērtētu ieguldītā darba ilgtspēju, pieteiktajam projektam/iniciatīvai jābūt pabeigtam/ai līdz 2022. gada 31. decembrim[[3]](#footnote-3).*

*Katrs pieteicējs drīkst iesniegt vienu pieteikumu, latviešu valodā aizpildot šo pieteikuma veidlapu. Tai var pievienot vizuālos materiālus - ne vairāk kā 10 fotoattēlus, 2 planšetes, infografikas vai bukletus, kā arī vienu video materiālu, kas nav garāks par 10 minūtēm.*

***Aizpildītu pieteikuma veidlapu un pievienotos materiālus ar norādi “Ainavas balva”******jāiesniedz Viedās administrācijas un reģionālās attīstības ministrijā līdz 2025. gada 30. jūnijam vienā no šādiem veidiem:***

 *- sūtot elektroniski uz elektroniskā pasta adresi* *pasts@varam.gov.lv**;*

 *- sūtot papīra formātā uz adresi Peldu iela 25, Rīga, LV-1494.  Pasta sūtījumā obligāti jāiekļauj pieteikuma izdruka papīra formātā un datu nesējs ar pieteikuma veidlapu un vizuāliem materiāliem elektroniskā formātā.*

*- iesniegtajiem materiāliem ir jābūt aizsargātiem ar autortiesībām, lai Eiropas Padome tos varētu izmantot paziņojumos, kuru mērķis ir popularizēt balvu vai jebkādas citas publikācijas vai darbības saistībā ar konvenciju. Eiropas. Padome apņemas citēt autoru vārdus.*

*\* \* \**

**I. pieteikuma iesniedzējs**

|  |
| --- |
|  Jelgavas novada pašvaldība |

1. **Iesniedzējs**

*Pašvaldība, valsts institūcija, vai*

*nevalstiskā organizācija*

* + **Pašvaldības** / reģiona institūcijas projekts
	+ Nevalstiskas organizācijas projekts

**Iesniedzēja mājas lapa** (ja tāda ir)

|  |
| --- |
|  www.jelgavasnovads.lv |

|  |
| --- |
| Anita Škutāne |
| Skolas iela 4b, Ozolnieki, Jelgavas novads |
| 63048446 |
| anita.skutane@jelgavasnovads.lv |

**Kontaktpersona**

 *Adrese:*

 *Tālrunis:*

*E-pasts:*

**II. Pieteiktais Projekts vai iniciatīva**

|  |
| --- |
| Elejas muižas apbūves restaurācija |

**2. Projekta vai iniciatīvas nosaukums**

|  |
| --- |
| Elejas muižas parks, Elejas pagasts, Jelgavas novads |

**3. Projekta atrašanās vai iniciatīvas norises vieta**

**4. Kopsavilkums par projektu vai iniciatīvu** *(maksimāli 100 vārdi)*

|  |
| --- |
| Jelgavas novada pašvaldība ir spērusi mērķtiecīgus soļus, lai Elejas muižas parkā saglabātu vēsturisko kultūras mantojumu un to modernizētu atbilstoši mūsdienu prasībām. 2009.gadā īstenots Trans-in-Form projekts, atbalstot jauniešu ideju par parka labiekārtošanu. 2015.gads iezīmēja būtisku pagrieziena punktu parka atjaunošanā – realizēts projekts “Elejas muižas apbūves restaurācija”, kura ietvaros atjaunots vēsturiskais mūra žogs un restaurēta parka pērle – Tējas namiņš, par ko “Latvijas Būvniecības gada balva 2015” saņemta atzinība kategorijā “Gada restaurācija”. Pēc tam parkā secīgi īstenoti vēl vairāki projekti, atjaunojot vēsturisko taciņu tīklu, uzstādot Gļeba Panteļejeva skulptūru “Mīlestībai”, interaktīvo skulptūru “Saruna”, izbūvējot jaunu izstāžu zāli. Nākotnes plānos ietilpst sensorās zonas izveide parka Mežaparka daļā.  |

**5. Fotoattēls, kas reprezentē pieteikto projektu vai iniciatīvu** *(JPEG formāts, izšķirtspēja 350 dpi, fotoattēla autors)*

|  |
| --- |
| Foto: Edgars Pogožeļskis |

**6. Projekta mājas lapa** *(ja tāda ir)*

|  |
| --- |
| <https://www.jelgavasnovads.lv/lv/projekts/elejas-muizas-apbuves-restauracija><https://www.jelgavasnovads.lv/lv/projekts/aizraujosais-celojums-muizu-parkos-cetros-gadalaikos><https://www.jelgavasnovads.lv/lv/projekts/jaunu-ilgtspejigu-risinajumu-integracija-kulturas-mantojuma><https://www.jelgavasnovads.lv/lv/projekts/atklaj-un-sajuti-zalos-noslepumus-zemgale-un-zemaitija-green-secrets> |

**III. PROJEkta vai iniciatīvas ĪSS raksturojums**

|  |
| --- |
| 09 |

|  |
| --- |
| 2014 |

**7. Projekta uzsākšana** mēnesis gads

|  |
| --- |
| 2016 |

|  |
| --- |
| 03 |

 **8. Projekta pabeigšana** mēnesis gads

*Projektam jābūt pabeigtam vismaz pirms 3 gadiem*

|  |
| --- |
| Norvēģijas Kultūras mantojuma pētniecības institūts (NIKU), vēlākos projektos – Latvijas un Lietuvas pašvaldības |

**9. Projekta vai iniciatīvas partneri** (ja tādi ir)

|  |
| --- |
| EEZ un Kultūras ministrija, vēlākos projektos – Latvijas – Lietuvas pārrobežu sadarbības programma |

**10. Projekta vai iniciatīvas finansējuma avoti**

**10. Projekta vai iniciatīvas galvenie uzdevumi** *(maksimāli 100 vārdi)*

*- Kādi ir projekta galvenie mērķi attiecībā uz ainavu?*

*- Kā projekts veicina konvencijas ieviešanu valsts vai starpvalstu līmenī?*

|  |
| --- |
| Elejas muižas parka ainavas kvalitātes mērķis ir aizsargāta, pārvaldīta un ilgtspējīgi plānota 19. gs. dārzu un parku veidošanas filozofija, nodrošinot mūsdienīgu, kvalitatīvu, tai skaitā daudzpusīgu dzīves vidi vietējai sabiedrībai un tās viesiem. Izvirzītais parka ainavu kvalitātes mērķis ir nozīmīgs nacionālā un starptautiskā mērogā caur autentiska kultūrvēsturiskā un daudzveidīga dabas mantojuma attīstību. Elejas muižas parka vērtības ir parka ainavas kultūrvēsturiskais un dabas mantojums kopumā un detaļās – unikālas saglabājušās parka arhitektūras mazās formas, autentiska ūdenstilpe, celiņu tīklojums ar gleznieciskām skatu līnijām, Eiropas mērogā nozīmīgs bioloģiskās daudzveidības un dendroloģiskā sastāva kopums. Parka vērtības ir pamats daudzveidīga un izglītojoši piesātināta kultūrvēsturiskā un dabas mantojuma tūrisma objekta attīstībai Zemgalē un Latvijā. |

**11. Projekta veids**

*Aprakstiet projekta būtību/veidu:*

* *Vai tas koncentrējas uz ainavu aizsardzību un apsaimniekošanu, vai tas ietver ainavu plānošanu, vai abus?*
* *Vai projekts ir saistīts ar konkrētiem pasākumiem vai ainavu valsts politiku?*
* *Vai tas tiek īstenots valsts vai starpvalstu līmenī?*

|  |
| --- |
| Projekts koncentrējas uz ainavu aizsardzību un apsaimniekošanu, kā arī tas ietver ainavu plānošanu. Elejas muižas parka ainava vēsturiski veidota pēc tā jaunā, labi skolotā īpašnieka – grāfu fon Mēdemu (Grafen von Medem) dzimtas turpinātāja – Kristofa Johana Frīdriha saukta arī par Žanno, iecerēm, iemiesojot gleznieciskumu, cildenumu, pārsteigumu, īpašas noskaņas, kas panāktas caur stādījumu dinamiku un krāsām, gleznieciskām skatu līnijām, ūdens klātesamību un parka elementiem – Tējas namiņu, pieminekļiem un atpūtas vietām. Projekta būtība ir aizsargāt un saglabāt 19. gs. ainavu veidošanas mākslinieciski arhitektoniskos un filozofiskos principus, vienlaicīgi kalpojot par mūsdienīgu rekreācijas vidi.EEZ projekts “Elejas muižas apbūves restaurācija” īstenots starpvalstu līmenī, tā īstenošanā piedalījās Norvēģijas Kultūras mantojuma pētniecības institūta (NIKU) eksperti, kuri ar ieteikumiem iesaistījās gan Tējas namiņa restaurācijā, gan jauno restauratoru vasaras skolā. NIKU ir neatkarīga bezpeļņas organizācija kultūras pieminekļu saglabāšanas un ilgtspējīga menedžmenta jomā. Institūta ekspertu galvenās darbības jomas ir mākslas un ēku saglabāšana un konservācija, arheoloģija, telpiskā plānošana, lai iekļautu kultūras mantojumu publiskā telpā un nodrošinātu to ekonomisko attīstību. Nākamie parkā realizētie Latvijas – Lietuvas pārrobežu programmas projekti īstenoti sadarbībā ar Lietuvas institūcijām.  |

**12. Ieguvums**

*Kādi ir ietekmējošie un izmērāmie projekta rezultāti ainavā?*

|  |
| --- |
| Projekta realizēšana nodrošina daudzfunkcionālas ainavas:* Ekoloģiskā funkcija – saglabā dabas procesus, bioloģisko daudzveidību, augsnes kvalitāti.
* Sociālā funkcija – nodrošina patīkamu un veselīgu vidi cilvēku dzīvei, atpūtai, kultūras aktivitātei.
* Ekonomiskā funkcija – ainava atbalsta tūrisma attīstību.
* Estētiskā funkcija – tiek radīta vizuāli pievilcīga vide, kas pozitīvi ietekmē cilvēku labsajūtu un vietas identitāti.

Elejas muižas parks pilda Jelgavas novada unikālas kultūrvēsturiskās un dabas mantojuma teritorijas funkcijas, kas kalpo par pasākumu norises, izglītošanās un izziņas objektu vietējā mērogā. Pilnveidojot parka pārvaldības sistēmu un realizējot parka saglabāšanas, aizsardzības un attīstības pasākumus, tiek nodrošināta kultūrvēsturiskās ainavas profesionāla, kvalitatīva, pēctecīga un ilgtspējīga pārvaldība. Parka apsaimniekošana veicina parka ainavas vēsturiskā veidola atjaunošanu, savstarpēji līdzsvarojot kultūrvēsturiskā mantojuma aizsardzību, ainavas ekoloģisko un bioloģisko daudzveidību un mūsdienīgas ainavas lietošanas mērķus, respektējot visu sociālo grupu vajadzības un intereses.  |

**IV. PROJEKTA vai INICIATĪVAS ATBILSTĪBA VĒRTĒŠANAs KRITĒRIJIEM**

**13. Ilgtspējīga teritorijas attīstība** *(maksimāli 250 vārdi)*

*Lūgums uzrakstīt, kā projekts vai iniciatīva ietekmē ilgtspējīgu teritorijas attīstību:*

*- vai projekts pozitīvi ietekmē teritorijas attīstību ilgtermiņā ainavas ekoloģiskajos, sociālajos, telpiskajos, estētiskajos, kultūras un ekonomiskajos aspektos un sniedz ieguldījumu ainavu pārvaldībā? Kā?*

*- vai tas ir veiksmīgi cīnījies pret jebkādu iepriekš pastāvošu kaitējumu videi vai pilsētu postu vai radījis līdzekli pret tiem? Kā?*

*- vai tas reaģē uz trīskāršo planētu krīzi[[4]](#footnote-4) – klimata pārmaiņām, piesārņojumu un bioloģiskās daudzveidības samazināšanos? Kā?*

|  |
| --- |
| Projekts pozitīvi ietekmē parka teritorijas attīstību ilgtermiņā. Ilgtspējīgas parka attīstības mērķis ir tuvu vēsturiskam veidolam atjaunota parka ainava ar tajā sastopamām arhitektūras formām, kas kalpo par rekreācijas, izklaides un izglītošanās vietu vietējai sabiedrībai un tūristiem. Parks un tajā esošie kultūras un dabas pieminekļi tiek regulāri uzraudzīti, piesaistot atbilstošus ekspertus. Parka teritorija ir labiekārtota – pamatojoties uz vēsturisko celiņu tīklojumu, izbūvēts plašs grants celiņu tīkls, uzstādīti soliņi, norādzīmes, informatīvie stendi, atkritumu urnas, veikti esošās ūdenstilpes tīrīšanas pasākumi, atjaunots Tējas namiņš un arkveida mūra žogs. Parka atraktivitātes paaugstināšanai uzstādīti jauni, laikmetīgi vides objekti, kas kalpo par kontrastu vietas vēsturiskās telpas ietvaram, tieši neietekmējot vēsturisko plānojumu un tā vērtības.Projekta realizācijas rezultātā Elejas muižas parks tika pasargāts no degradācijas procesa, kā rezultātā varēja izzust vairākas aizsargājamas augu sugas un samazināties bioloģiskā daudzveidība ar tam sekojošiem procesiem. Bioloģiskās daudzveidības samazināšanās un klimata pārmaiņas ir savstarpēji saistītas un pastiprina viena otru. Parks veicina ekosistēmas pakalpojumu regulēšanas, kultūras un atbalsta pakalpojumus. Tīra, veselīga un ilgtspējīga vide ir neatņemama cilvēktiesību pilnīgas izmantošanas sastāvdaļa gan pašreizējām, gan nākamajām paaudzēm. |

**14. Projekta nozīme kā labās prakses paraugam** *(maksimāli 250 vārdi)*

*Lūgums uzrakstīt, vai projekta vai iniciatīvas pieredzi var izmantot:*

*- kā labās prakses paraugu ļoti plaši / vairākos gadījumos / retos, specifiskos apstākļos*.

*- vai projektu var uzskatīt par priekšzīmīgu? Kāpēc?*

*- kāda ir tā īstenotā labā prakse? Kura no šīm praksēm tiek uzskatīta par priekšzīmīgu valsts vai starpvalstu līmenī?*

|  |
| --- |
| Projekta pieredzi var izmantot vairākos gadījumos, ņemot to par pamatu arī citu līdzīgu vēsturisku parku attīstībai gan Latvijā, gan ārpus tās. Projektu var uzskatīt par priekšzīmīgu, jo projekta realizēšanas rezultātā tika uzsākta parka attīstība, veicināta citu projektu piesaiste, kā rezultātā tiek veicināta ekosistēmas pakalpojumu attīstība kopumā.Visā pasaulē pastiprināta uzmanība tiek veltīta bioloģiskās daudzveidības saglabāšanai, kas veicina pielāgošanos klimata pārmaiņām vai ir iespēja samazināt piesārņojumu, tā ir akūtākā globālā vides problēma, tādēļ ikviena projekta realizēšana, kas veicina kaut viena no 17 ANO ilgtspējīgu attīstības mērķu īstenošanu, ir uzskatāma par labo praksi. Projekts stiprina divus no šiem mērķiem: 13. Veikt steidzamus pasākumus, lai cīnītos pret klimata pārmaiņām un to ietekmi un 15. Aizsargāt, atjaunot un veicināt sauszemes ekosistēmu ilgtspējīgu izmantošanu, ilgtspējīgi apsaimniekot mežus, apkarot pārtuksnešošanos un novērst zemes degradāciju, veicināt tās atjaunošanu un apstādināt bioloģiskās daudzveidības izzušanu. |

**15.Sabiedrības iesaistīšanās** *(maksimāli 250 vārdi)*

*Lūgums uzrakstīt, vai, īstenojot projektu vai iniciatīvu, sabiedrība:*

*- aktīvi un radoši (sniedzot priekšlikumus) ir piedalījusies projekta plānošanā, praktiskajā īstenošanā, piedalās arī tā apsaimniekošanā un pilnveidošanā? Kā?*

*- piedalījusies projekta formālajās procedūrās (sabiedriskajās apspriešanās, saskaņošanās u.c.) un praktiskajā īstenošanā? Kad tas notika un kādā veidā? Kādas ieinteresētās puses tika iesaistītas?*

*-* *vai projekts atbilst plašākai valsts, reģionālo vai vietējo iestāžu īstenotajai politikai?*

|  |
| --- |
| Ideja par parka labiekārtošanu aizsākās Baltijas jūras reģiona projektā Trans in Form (Lauku reģionu transformēšana, veidojot jaunus attīstības scenārijus, vēstījumus un pievilcīgu vides dizainu) 2009.gadā, kad novada skolu jaunieši tika aicināti piedalīties zīmējumu konkursā par interaktīvas sabiedriskas vietas izveidi. Konkursā piedalījās vairākas novada skolas, un tajā uzvarēja Elejas vidusskolas audzēkņi ar ideju par parka attīstību, kas balstās uz seno leģendu par grāfieni Dagmāru. Tas atspoguļojas arī 2010.gada 26.maija domes sēdes lēmumā Nr. 6 “Par vietas izvēli pilotprojekta īstenošanai Trans in Form projekta ietvaros”. Projekta ievaros izstrādāts tehniskais projekts Tējas namiņa un žoga atjaunošanai, veikts pirmais parka koku novērtējums jeb inventarizācija.Savukārt, Jelgavas novada Zaļenieku Komerciālās un amatniecības vidusskolas audzēkņi – topošie restauratori – 2015.gadā aktīvi piedalījās Elejas Tējas namiņa restaurācijā.Elejas muižas parks ir īpaši aizsargājama dendroloģisko stādījumu teritorija. Jebkāda veida darbība šajā parkā ir saskaņojama ar Dabas aizsardzības pārvaldi un Nacionālo kultūras mantojuma pārvaldi. Tāpat, ņemot vērā to, ka šis parks ir publiski pieejama teritorija, katra plānotā iecere tiek nodota publiskai apspriedei. Šajā jomā diemžēl atsaucība ir ļoti neliela.  |

**16.Izpratnes par ainavu vērtību veidošana** *(maksimāli 250 vārdi)*

*Lūgums uzrakstīt, vai projektam vai iniciatīvai ir:*

 - *ievērojama nozīme izpratnes veidošanā par ainavu vērtību starptautiskā, Latvijas, vietējā mērogā?*

*-vai projekts palielina sabiedrības izpratni par ainavas nozīmi cilvēka attīstībā, Eiropas identitātes nostiprināšanā vai individuālajā un kolektīvajā labklājībā? Kā?*

|  |
| --- |
| Plaša parka ieskauts, 30 km no Jelgavas, Lietuvas robežas tuvumā atrodas viens no nozīmīgākajiem Jelgavas novada kultūrvēstures objektiem. Savulaik izcils būvniecības paraugs Eiropā – Elejas muižas ansamblis – kopš 1967.gada ir valsts nozīmes arhitektūras piemineklis. Komplekss atrodas parkā, kas vēsturiski aizņēma 25 ha. Šobrīd tā ir vieta nesteidzīgām pastaigām, kur Veimutpriedes, Holandes liepas, Sibīrijas baltegles un vilnainās irbenes stāsta vēstures stāstus, glabā senus noslēpumus un leģendas. Elejas muižas parkā aug 15 dižkoki, ir sastopami 19 vietējas koku sugas, 14 svešzemju koku sugas un no bioloģiskās daudzveidības viedokļa tā ir saudzējama vides pērle Latvijas un Eiropas mērogā. To pierāda arī fakts, ka Elejas muižas parks 2023.gada 28.martā ir iekļauts dabas pieminekļu – aizsargājamo dendroloģiskos stādījumu sarakstā. Elejas muižas apbūves vēsturiskās liecības glabā informāciju par parka ainavas attīstību un transformāciju, sākot ar tā būvniecības laiku 19.gs. sākumā. Mūsdienās parka ainavas funkcija ir pilnībā mainījusies valstiski politisko, ekonomisko, sociālo, tai skaitā vietējo interešu, kā arī vispārējas globalizācijas ietekmē. Elejas muižas parks ir pašpietiekama ainavtelpa, kas piedāvā gan vietējiem iedzīvotājiem, gan tūristiem plašas iespējas ārtelpas aktivitātēm – individuāliem un publiskiem pasākumiem. Elejas muižas parka vērtības ir parka ainavas kultūrvēsturiskais un dabas mantojums kopumā un detaļās – unikālas saglabājušās parka arhitektūras mazās formas, autentiska ūdenstilpe, celiņu tīklojums ar gleznieciskām skatu līnijām, Eiropas mērogā nozīmīgs bioloģiskās daudzveidības un dendroloģiskā sastāva kopums. Pašlaik Elejas muižas parks pilda Jelgavas novada unikālas kultūrvēsturiskās un dabas mantojuma teritorijas funkcijas, kas kalpo par pasākumu norises, izglītošanās un izziņas objektu. |

**17.****Ainavu plānošana un pārvaldība** *(maksimāli 250 vārdi)*

*Lūgums uzrakstīt, vai:*

*- pieteiktā projekta aktivitātes ir ietvertas īpaši izstrādātā dokumentā, piemēram, ainavu plānā un arī pašvaldības attīstības programmā, vai arī nacionālai atlasei tiek pieteikts īpaši izstrādāts pētījums vai cits dokuments ainavu plānošanas un pārvaldības jomā;*

*-* *pieteiktā projekta aktivitātes ir ietvertas pašvaldības attīstības programmā;*

*- pieteiktais projekts ir harmonijā ar attiecīgā plānošanas reģiona un pašvaldības ilgtspējīgas attīstības stratēģiju un attīstības programmu.*

|  |
| --- |
| Elejas muižas parkam Latvijas – Lietuvas pārrobežu sadarbības programmas projektā “4SeasonsParks” izstrādāts parka pārvaldības plāns (2018-2027).Pārvaldības plāna virsmērķis ir aizsargāt un saglabāt 19. gs. ainavu veidošanas mākslinieciski arhitektoniskos un filozofiskos principus, vienlaicīgi kalpojot par mūsdienīgu rekreācijas vidi. I. daļa – attīstības darbības stratēģija, izstrādāta saskaņā ar LR Kultūras ministrijas metodiku. Elejas muižas parka attīstības stratēģijas pamatā ir teritorijas dzīvotspējas un publiskās funkcijas tālākas nodrošināšanas nosacījumi, lai garantētu ieguldīto investīciju ilgtspēju, aprakstot plānotos kultūras pasākumus, telpu noslogojumu, vadības modeli, u.c.; II. daļa – ainavas apsaimniekošanas plāns izstrādāts, pamatojoties uz 19. gs. Elejas muižas zemju plānu un 1905. gada G.Kūfalta parka paplašināšanas plānu, kā arī uz citām vēsturiskām liecībām un esošās situācijas ainavas analīzi, tai skaitā parka autentiskuma un integritātes novērtējumu; III. daļa – ainavas ilgtermiņa apsaimniekošanas priekšlikumi jeb attīstības vīzija, kas ir parka attīstības stratēģijas un apsaimniekošanas plāns 10 gadu periodam. Zemgales plānošanas reģiona ilgtspējīgas attīstības stratēģija (2015-2030) izdala dabas un kultūrvēsturiskās, ainaviski vērtīgās teritorijas, uzsverot, ka to saglabātība un pieejamība nākotnē būs viens no galvenajiem dzīves vides augstas kvalitātes rādītājiem. Jelgavas novada Attīstības programmas (2023-2029) esošās situācijas aprakstā definētas iestrādes Jelgavas novada muižu tematiskajā specializācijā, ņemot vērā to vēsturisko darbību, tajā skaitā Elejas muižas parks un Tējas namiņš piedāvā pastaigas un atpūtu parkā, ģimeniskus un muzikālus pasākumus un tējas tradīcijas Tējas namiņā.Spēkā esošajā investīciju plānā ieraksts Nr. 25/2023 par Elejas muižas parka attīstību (5192 - Elejas muižas apbūve; VAKP (valsts aizsargājams kultūras piemineklis), 5204 - Parks; VAKP, 5196 - Apaļais paviljons (rotonda); VAKP, 5203 - Vārti un ieejas tiltiņš ar dekoratīvām skulptūrām). |

**V. pieteikuma nofoRmēšana**

**Aizpildītas pieteikuma veidlapas maksimālais apjoms -** 20 lapaspuses (pdf formātā).

**Pieteikuma veidlapai var pievienot:**

- ne vairāk kā 10 fotoattēlus: JPEG formātā ar izšķirtspēju 350 dpi;

- ne vairāk kā 2 planšetes, infografikas vai informatīvos bukletus: augstas izšķirtspējas pdf formātā vai JPEG formātā ar izšķirtspēju 350 dpi;

- ir ieteikts pievienot videomateriālu (pat, ja tas ir amatieru kvalitātē): līdz 15 minūšu garumam, mpeg 2 formātā.

\* \* \*

1. Eiropas Padomes 2008. gada 20. februāra rezolūcija *CM/Res (2008)3* par Eiropas Padomes Ainavas balvas konkursa noteikumiem, pieejama tiešsaistē angļu valodā: *CM/Res(2008)3* <https://search.coe.int/cm/Pages/result_details.aspx?ObjectID=09000016805d3d39> [↑](#footnote-ref-1)
2. Eiropas ainavu konvencija Eiropas Padomes Ministru komitejā pieņemta 2000. gada 19. jūlijā, savukārt 2000. gada 20. oktobrī Florencē (Itālijā) nodota parakstīšanai citām Eiropas Padomes dalībvalstīm; Eiropas ainavu konvencija tiešsaistē pieejama: <https://www.coe.int/en/web/conventions/full-list/-/conventions/treaty/176> (angļu valodā); <https://likumi.lv/ta/lv/starptautiskie-ligumi/id/1265> (latviešu valodā) [↑](#footnote-ref-2)
3. Iniciatīva var būt turpināta arī pēc 2022. gada 31. decembra. Taču nacionālajai atlasei piesaka tikai tās aktivitātes, kas veiktas līdz 2022. gada 31. decembrim [↑](#footnote-ref-3)
4. Appendix V to the Reykjavík Declaration

<https://www.coe.int/en/web/reykjavik-process-and-the-environment> [↑](#footnote-ref-4)